FI
L 232/42
Euroopan unionin virallinen lehti
7.9.2022
saattaa asian assosiaatiokomitean tarkasteltavaksi.
Jos 90 päivän kuluessa siitä, kun asia on saatettu assosiaatio­ komitean käsiteltäväksi, assosiaatiokomitea ei ole antanut päätöstä, jolla lopetetaan tällainen vakava vahinko tai sen uhka tai vakavat häiriöt, taikka jos asiassa ei ole päästy muuhun tyydyttävään ratkaisuun, tämän lisäyksen soveltaminen keskeytetään kyseisen tuotteen osalta, kunnes assosiaatiokomitea antaa päätöksen, jossa ilmoitetaan, että tällaiset häiriöt ovat loppuneet, tai kunnes osapuolet ovat päässeet tyydyttävään ratkaisuun, josta ilmoitetaan assosiaatiokomitealle.
G. Voimaantulo ja soveltaminen 12.
Tätä lisäystä sovelletaan sen assosiaationeuvoston päätöksen, jonka liitteenä se on, soveltamispäivästä lähtien 31 päivään joulukuuta 2030.
2 artikla Luettelo tuotteista sekä vaadituista valmistus- ja käsittelytoimista Jäljempänä esitetään luettelo tuotteista, joihin tätä lisäystä sovelletaan, sekä valmistus- ja käsittelytoimia koskevat säännöt, joita voidaan soveltaa vaihtoehtona yleissopimuksen lisäyksessä I olevassa liitteessä II luetelluille säännöille.
Yleissopimuksen lisäyksessä I olevaa liitettä II, joka sisältää alkuhuomautukset yleissopimuksen lisäyksessä I olevassa liitteessä II olevaan luetteloon, sovelletaan soveltuvin osin jäljempänä olevaan luetteloon, seuraavin muutoksin: Lisätään 5.2 huomautuksen toiseen alakohtaan seuraavat perusaineet: ”– lasikuidut, – metallikuidut.”
Korvataan 7.3 huomautuksen teksti seuraavasti: ”Nimikkeissä ex 2707 ja 2713 yksinkertaiset toimet, kuten puhdistus, dekantointi, suolan poisto, veden erotus, suodatus, värjäys, merkintä ja rikkipitoisuuden lisääminen sekoittamalla rikkipitoisuudeltaan erilaisia tuotteita taikka näiden toimien tai niitä vastaavien toimien yhdistelmät, eivät anna alkuperäasemaa.”